jkorsvik/nowiki_second_scrape_merged huggingface dataset:
Pathé

Pathé eller Pathé Frères er navnet til en rekke forskjellige franske selskaper i en rekke land innen musikk- og filmindustrien, samt innen kabel- og satellittfjernsyn.
Pathé ble grunnlagt den 28. september 1896 i Vincennes ved Paris i Frankrike som Société Pathé Frères, av brødrene Charles, Émile, Théophile og Jacques Pathé. De begynte med produksjon av voksvalser, som var en viktig bestanddel i den fonografiske industri. I 1906 oppgav de denne teknologien til fordel for akustiske plater. I løpet av det tidlige 1900-tall ble Pathé verdens største filmutstyrs- og produksjonsfirma, og et av verdens største plateselskaper.
Den drivende kraft bak firmaet var Charles Pathé. Han erkjente også tidlig det potensialet som lå i filmen, og han klarte å sikre firmaet patentene til brødrene Lumière i 1902. Firmaet ekspanderte raskt internasjonalt; innen år 1910 hadde det avdelinger i Storbritannia, Østerrike, Belgia, Spania, Russland, Italia, USA, Australia og Japan.


== Litteratur ==
C. Pathé: De Pathé Frères à Pathé Cinéma – Imprimerie de l'Éclaireur, Nice, 1940
J.Kermabon & al.: Pathé, premier empire du cinéma – Éditions du Centre Pompidou, 1994 – ISBN 2-85850-793-7
André Rossel-Kirschen: Pathé-Natan, La véritable histoire – Pilote24 Éditions/les Indépendants du Ier siècle, 2004 – ISBN 2-912347-40-8


== Eksterne lenker ==
(en) Offisielt nettsted 
(en) Pathé – kategori av bilder, video eller lyd på Commons 
British Pathe Limited
Pathé Schweiz
Inger Helene Venås

Inger Helene Venås (født 25. mars 1963) er en norsk politiker som var generalsekretær i Kristelig Folkeparti i perioden 1997-2008.Venås satt som medlem i to offentlige utredninger i 2001 og 2004.Fra 2008 til 2015 var Venås generalsekretær i Stiftelsen Signo. Fra 2016 var hun direktør i Virke og i juni 2022 startet hun som generalsekretær i Hørselshemmedes Landsforbund.


== Referanser ==
Avisåret 1920

Avisåret 1920 er en oversikt over etableringer, nedleggelser, hendelser, prisvinnere og personer med tilknytning til aviser i 1920.


== Hendelser ==
20. august - Det belgiske nyhetsbyrået Belga blir opprettet etter initiativ fra Pierre-Marie Olivier og Maurice Travailleur.


== Etableringer ==
5. mars: Chosun Ilbo (som betyr koreanske nyheter) grunnlegges. Den er i dag Sør-Koreas største dagsavis.
7. oktober: Brønnøysunds Avis kommer ut for første gang.
Dong-a Ilbo (som betyr østasiatiske nyheter) grunnlegges. Den er en konservativ dagsavis som blir utgitt i Seoul i Sør-Korea.
Völkischer Beobachter grunnlegges. Den var avisen til Det nasjonalsosialistiske tyske Arbeiderparti (NSDAP).


== Nedleggelser ==
Norske Intelligenz-Seddeler som regnes som Norges første ordinære avis opphørte og gikk opp i Verdens Gang (1868–1923) . Avisen ble opprettet i 1763.
Den frisinnete dagsavisen Afton-Tidningen som utkom i Stockholm fra 1909 blir nedlagt.


== Priser ==
Pulitzerprisen for avislederskriving: Harvey E. Newbranch hos Evening World Herald (Omaha, Nebraska)


== Fødsler ==
29. januar – Arne Hestenes, norsk journalist og forfatter (død 1995)
2. september – Simen Skjønsberg, norsk journalist og forfatter (død 1993)


== Dødsfall ==

		


== Referanser ==
Zarathustras sanger

Zarathustras sanger er en bok i Bokklubbens serie Verdens Hellige Skrifter, redigert av Prods Oktor Skjærvø og utgitt i 2003. Boken inneholder hellige tekster fra zoroastrismen, en religion som oppsto i perserriket i et område som tilsvarer det østlige Iran ca 600/1 000 f.Kr.
Boken inneholder utdrag fra Den eldre Avesta (her: Gathasangene, som tradisjonelt tilskrives Zarathustra selv), Den yngre Avesta (her: Jasna, Jasjt og Videvdad), Akemenide-innskrifter og Kerdirs innskrifter. Alle disse er skrevet på avestisk, noen muligens så tidlig som 1 000 f.Kr.. Kerdirs innskrift er fra 200-tallet. Boken inneholder også et utvalg yngre tekster, nedskrevet på pehlevi omkring 900-tallet: fra Bundahisjn og Denkard, Plutarks fortelling Om Isis og Osiris og de anonyme Fortellingen om den rettferdige Virâz og Kvadet om Zarêr.


== Bibliografi ==
Zarathustras sanger, de eldste iranske skriftene. Utvalg, oversettelse og innledende essay av Prods Oktor Skjærvø. De norske bokklubbene, 2003. XXXIX, 340 s. (Verdens Hellige Skrifter; 22) ISBN 82-525-4121-6
Nesbakken (Arendal)

Nesbakken (1–5, 2–6) er omtrent 150 meter lang gate i Arendal sentrum.
Gata går som sidevei fra Langbryggen opp til den går over i Skytebanen. Sideveier er Kastellveien, Neset og Batteriveien. På grunn av bratt helling er gaten stengt for parkering om vinteren.


== Referanser ==
Nygaten (Arendal)

Nygaten (1–7, 2–6) er en gate i Arendal sentrum.
Gata går som tverrgate mellom  Vestregate og Østregate som en forlengelse av  Hylleveien. På stedet var det frem til brannen i 1863 kupert terreng. Dette ble utjevnet etter brannen og gaten ble til, derav navnet.


== Referanser ==
Østregate (Arendal)

Østregate er en 350 meter lang gate i Arendal sentrum.
Gata går fra krysset Malmbryggen / Peder Thomassons gate / Strandgaten opp til Blødekjær. Gaten er nå permanent stengt for kjøring med bil over i Blødekjær, så motorisert kjøring må skje via Munkegaten til Vestregate, som går parallelt med Østregate. Sideveier er Torvgaten, Nygaten, Hylleveien, Munkegaten og Munkejordet.
Diego Henrique Pachega de Souza

Diego Henrique Pachega de Souza også kjent som Diego (født 20. april 1992) er en brasiliansk fotballspiller. Sammen med sin kamerat og landsmann Juninho ble han hentet til SK Brann sommeren 2010 etter tidligere å ha vært på prøvespill hos klubben. Begge to forlot klubben etter 2010-sesongen.


== Referanser ==


== Eksterne lenker ==
(en) Diego Henrique Pachega de Souza – Transfermarkt
Zollverein kullgruve- og koksverkområde

Zollverein kullgruve- og koksverkområde, på tysk kalt Zeche Zollverein (kullgruven) og Kokerei Zollverein (koksverket), er et nedlagt industriområde i Essen, Nordrhein-Westfalen i Tyskland. Anlegget ble 14. desember 2001 oppført på UNESCOs liste over verdens kulturarv som Zollverein Coal Mine Industrial Complex. Området er også en del av Den europeiske ruten for industrikultur. 


== Historie ==


=== Kullgruven ===
Kullgruven Zeche Zollverein ble grunnlagt av Franz Haniel (1779–1868) som hadde behov for kull til stålproduksjonen. Prøveboringer i Katernberg-området (idag en forstad til Essen) hadde vist rike kullforekomster. Disse ble oppkalt etter Den tyske tollforening (tysk: Deutscher Zollverein), grunnlagt i 1834. Haniel grunnla i 1847 det prøyssiske selskapet Bergrechtliche Gewerkschaft Zollverein for utvinning av naturresursene. Aksjer ble solgt til medlemmer av familien og grunneiere i det fremtidige industriområdet.
De første kullgruvene på området ble etablert i 1847. Gruvedriften foregikk fra 1851 til desember i 1986. Fra 1950-årene var de to anleggene på området Zollverein kullgruve og Zollverein koksverk (oppført 1957-1961, nedlagt 30. juni 1993) blant de største i Europa. Gruvesjakt nr 12 som er bygget i bauhausstil, ble åpnet i 1932 og er ansett som et arkitektonisk og teknisk mesterverk, ofte kalt den vakreste kullgruve i verden.


=== Koksverket ===
Koksverket Kokerei Zollverein var i virksomhet fra 1957 til 1993 og var i denne perioden Europas mest moderne i sitt slag.


== Litteratur ==
Rolf Tiggemann: Zollverein Schacht XII, Klartext Verlag, Essen 2007, ISBN 978-3898617413.


== Eksterne lenker ==
(de) Offisielt nettsted 
(en) Zollverein Coal Mine industrial complex – kategori av bilder, video eller lyd på Commons 
Oversikt over verdensarvstedet Zollverein med gruvesjakt 12, gruvesjaktene 1/2/8 og koksverket
Kokerei Zollvereins (kullverkets), hjemmeside
Industriminnesmerke Kokerei Zollverein
Ruhrtriennale: Kokerei Zollverein
Vigsteinen

Vigsteinen er en over to meter høy bautastein på gården Vigstein i Nannestad, Akershus. Den står ute i dyrket mark, omtrent 100 meter sør for rundkjøringen der Hans Gaarders vei kommer inn på fylkesvei 176, rett vest for den vestligste rullebanen på Gardermoen lufthavn. 
Det er ikke uvanlig at det knytter seg sagn til bautasteiner, men ved Vigsteinen er det usedvanlig mye som fortsatt er levende på stedet. 
Et opphavssagn forteller at en kveld for lenge siden kom en frigitt trell til gården og ba om husrom. Bonden nektet ham det, og jaget ham på dør. Trellen gikk,  men da han var kommet ut på jordet vendte han seg om og lyste en forbannelse over bonden og gården. De skulle få se at han ikke lot seg fjerne så lett, og at det ville gå den ille som prøvde å fjerne ham. Og dagen etter var trellen blitt til stein, der ute på jordet; Vigsteinen.
Og der ble den stående, helt til en gang på 1800-tallet, da en grunneier på Vigstein gård fikk bruk for stein til en grunnmur, og han brukte Vigsteinen. Det er flere versjoner av hva som så skjedde. En tradisjon sier at et eller flere hus brant, en annen at en eller fler av kuene døde på bås. Uansett, Vigsteinen ble tatt ut av grunnmuren og satt på plass igjen på jordet, der den har stått siden.
En annen tradisjon er Vigsteinen som fruktbarhetssymbol, langt utover den rent idemessige assosiasjon med fallossymbol. Den var fruktbarhetsbringende. Barnløse koner kunne, langt ned mot vår egen tid komme langveis fra for å klappe på Vigsteinen. Dette skulle løse problemet.
I dag vet vi at Vigsteinen må ha vært del av et gravfelt fra jernalderen. Alle hauger vest for veien er slettet ved dyrking, men i skogen øst for veien ligger forsatt 24, tildels ganske store, gravhauger.


== Eksterne lenker ==
«Vigsteinen». Kulturminnesøk. Riksantikvaren – Direktoratet for kulturminneforvaltning. 
(no) Eventyrlige Romerike: med syvmilsstøvler gjennom Romerike
(no) Akershus : veiviser til kulturminner og severdigheter
Lavangselva (Tromsø)

Lavangselva (også kalt Sjursneselva) er ei elv i Tromsø kommune i Troms og Finnmark. Den har utspring i fjellområdene vest for Sørfjorden. Selve Lavangselva dannes ved samløpet mellom kildeelvene Vasselva og Sennedalelva. Den renner deretter mot øst og munner ut i Sørfjorden ved Sjursnes.
Elva er 17,3 km lang regnet fra Sennedalselvas utspring, mens selve hovedelva er 4,9 km. Den har et nedbørfelt på 70,64 km², og middelvannføringen ved munningen er 4,12 m³/s.


== Referanser ==
Regina Taylor

Regina Taylor (født 22. august 1960 i Dallas i Texas) er en amerikansk skuespiller, regissør og dramatiker. 
Taylor har vunnet flere priser gjennom hele sin skuespiller-karriere, inkludert en Golden Globe Award og en NAACP Image Award. Siden da har hun hatt noen kritiker-roste suksesser for sine mange ulike roller i forskjellige filmer, blant annet i regissør Spike Lees film Clockers, Courage Under Fire, A Family Thing, The Negotiater, og for TV-filmen Losing Isaiah og Strange Justice.
Taylor er blitt regnet som en svært dyktig skuespiller, og hun var den første svarte kvinnen til å spille karakteren som Julie i det kjente og populære skuespillet Romeo og Julie som ble spilt på Broadway. Hennes andre skuespill på Broadway inkluderte blant annet Macbeth og As You Like It. Hun har også dukket opp i flere off-Broadway skuespill og en rekke andre produksjoner, blant annet i Jar The Floor, Machinal, A Map of the World, og The Tempest, som hun ble tildelt en Dramalogue Award for. 


== Referanser ==


== Eksterne lenker ==
Regina Taylor Bio at CBS – The Unit
(en) Regina Taylor på Internet Movie Database 
(sv) Regina Taylor i Svensk Filmdatabas 
(da) Regina Taylor på Scope 
(fr) Regina Taylor på Allociné 
(en) Regina Taylor på AllMovie 
(en) Regina Taylor hos The Movie Database 
(en) Regina Taylor hos Internet Broadway Database 
(en) Regina Taylor på Internet Broadway Database
New Plays And Playwrights – Working in the Theatre Seminar video at American Theatre Wing.org, January 2004
Regina Taylor bio, Amer. Theatre Wing as of 2003
Vikedalen

Vikedalen er et boligområde i Sykkylven kommune i Møre og Romsdal. 
Boligområdet ligger en tjuefem minutts gåtur unna sentrum og har turmuligheter rett utenfor stuedøren. Kommunen har ikke lagt ut tomter i området på over tjue år, så de nåværende tomtene i området er svært ettertraktet.Byggefeltet har videre kort avstand til Vik Barneskule og sin egen Vikedalen Barnehage som ligger i området.


== Eksterne lenker ==
Vikedalen
Kart over området
Good Women

Good Women er en amerikansk stumfilm fra 1921 regissert av Louis J. Gasnier.


== Skuespillere ==
Rosemary Theby som Katherine Brinkley
Hamilton Revelle som Nicolai Brouevitch
Irene Blackwell som Inna Brouevitch
Earl Schenck som John Wilmot
William P. Carleton som Richard Egglethorpe
Arthur Stuart Hull som Franklin Shelby
Rhea Mitchell som Natalie Shelby
Eugenie Besserer som Emmeline Shelby


== Referanser ==


== Eksterne lenker ==
(en) Good Women på Internet Movie Database
Avisåret 1863

Avisåret 1863 er en oversikt over etableringer, nedleggelser, hendelser, prisvinnere og personer med tilknytning til aviser i 1863.


== Hendelser ==


== Etableringer ==


== Fødsler ==
22. september: Rasmus Olai Steinsvik, norsk journalist, forfatter, målmann og redaktør (død 1913).


== Dødsfall ==
…
Lavangselva (Balsfjord)

Lavangselva er ei elv i Balsfjord kommune i Troms og Finnmark. Den renner gjennom den sørlige delen av Lavangsdalen og munner ut i Balsfjorden ved Kantornes. Europavei 8 går langs en stor del av elvas lengde. Elva er 14,25 km lang, og har et nedbørfelt på 38,54 km². Middelvannføringen ved munningen er 1,87 m³/s.Elva har utløp fra Smalakvatnet, som ligger på 789 moh., like vest for vannskillet mot Ullsfjorden. Elva, som her kalles Smalakelva, renner i fosser og stryk mot vest gjennom Smalakdalen. Idet den renner inn i Lavangsdalen krysser den Europavei 8. I dalbunnen løper den sammen med Fielbmá, som har sine kilder på vestsida av Lavangsdalen. Etter samløpet kalles den Lavangselva, og renner mot sør i et relativt rolig og ensartet løp gjennom den skogkledte dalen. Elva munner ut i Balsfjorden like nordvest for Kantornes. Like før munningen krysses elva av fylkesvei 294.Sjøvandrende fisk kan vandre oppover elva rundt 7 kilometer fra havet. Elva er imidlertid grunn og elvebunnen er finkornet, noe som gir dårlige gyte- og oppvekstområder for laksefisk. Lavangselva har dog en liten bestand av sjøørret.


== Referanser ==
Konfliktåret 1913

Konfliktåret 1913 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1913.


== Pågående kriger ==
Den filippinsk-amerikanske krig (1899-1913)
USA, Macabebe-speiderne på den ene siden
Filippinene, Sultanatet Sulu, Katipunan, Moro på andre siden.
Den meksikanske revolusjon (1910-1917)


=== Balkankrigene ===
Balkankrigene (1912-1913)
Første Balkankrig (1912-1913), del av Balkankrigene
Andre Balkankrig (1913), del av Balkankrigene


== Hendelser ==
13. februar – Det står et blodig slag ved Bulair mellom bulgarere og tyrkere.
19. februar - Etter en tids indre uroligheter i Mexico går presidenten Francisco I. Madero av og etterfølges av Victoriano Huerta som midlertidig president.
22. februar - Mexicos avsatte president Francisco Madero og visepresidenten Suarez blir myrdet.
6. mars - Janina inntas av grekerne.
18. mars – Georg I av Hellas myrdes av en anarkist ved sitt inntog i Thessaloniki.
26. mars - Adrianopel kapitulerer.
14. april - Det blir inngått våpenhvile mellom de krigførende maktene på Balkan.
22. april - Etter et halvt års beleiring inntas Skutari av montenegrinske og serbiske trupper.
2. mai - Montenegro erklærer Skutari som annektert og opphøyer byen til sin hovedstad.
14. mai - Montenegro gir etter for internasjonalt påtrykk og overleverer Skutari til stormaktene.
30. mai – Første Balkankrig avsluttes med en seier til Balkanforbundet over det Det osmanske riket og ved at en foreløpig fredsavtale blir undertegnet.
17. juni – Bulgaria angriper Serbia og Hellas; den andre Balkankrigen.
22. juni – Osmanske tropper angriper bulgarske stillinger ved Edirne og erobrer byen.
2. juli - Slaget ved Istip, begge sider rammes av store tap.
10. juli - Serbia beseirer Bulgaria på Sejecarfronten. Grekerne besetter byen Serres. De første rumenske troppene går over Donau mot bulgarerne.
11. juli - Romania erklærer Bulgaria krig.
13. juli - Romania besetter Silistria.
13. juli - Tyrkia bryter den midlertidige fredsavtalen av 30. mai med Bulgaria og besetter linjen Enos-Midia.
16. juli - En revolusjon starter sør i Kina.
22. juli - Adrianopel gjenerobres av Tyrkia.
30. juli - Ved en fredskonferansen i București avtales en 5 dagers våpenhvile.
10. august - Fredsavtale sluttes i București, det innbærer at andra Balkankrigen for Romanias og Serbias del avsluttes; Bulgaria avstår landområder.
14. november - Fredsavtale sluttes i Athen, noe som innebærer at andre Balkankrig avsluttes for Hellas' del.
29. november - Fredsavtale sluttes i Konstantinopel, noe som innebærer at andre Balkankrig avsluttes for Det osmanske rikets del.


== Referanser ==
Joakim Hellvik

Joakim Hellvik (født  14. februar 1991) er en norsk fotballspiller som spiller for Havdur IL. Han mester alle posisjoner i forsvaret.
Han ble tatt opp i A-stallen til Bryne foran 2010 sesongen,  etter godt spill på juniorlaget og i 3.divisjon i 2009. Men meldte overgang til moderklubben Havdur IL foran 2011 sesongen.


== Referanser ==


== Kilder ==
www.altomfotball.no om Joakim Hellvik 
www.brynefk om Joakim Hellvik


== Eksterne lenker ==
(en) Joakim Hellvik – Transfermarkt
Konfliktåret 1912

Konfliktåret 1912 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1912.


== Pågående kriger ==
Den italiensk-tyrkiske krig (1911-1912)
Den filippinsk-amerikanske krig (1899-1913)
USA, Macabebe-speiderne på den ene siden
Filippinene, Sultanatet Sulu, Katipunan, Moro på andre siden.
Den meksikanske revolusjon (1910-1917)


=== Balkankrigene ===
Balkankrigene (1912-1913)
Den første Balkankrigen (1912-1913), del av Balkankrigene


== Hendelser ==
12. februar – Puyi abdiserer som Kinas siste keiser, Xinhairevolusjonen har lykkes.
24. februar – Den osmanske marinen beseires av den italienske i sjøslaget ved Beirut.
25. september – Montenegro erklærer krig mot Det osmanske riket; begynnelsen av den første Balkankrigen.
Marius Bjorheim

Marius Bjorheim (født 6. juni 1993) er en norsk fotballspiller som spiller for Egersund. Han skrev under for tigrene i november 2011 etter at han ikke fikk fornyet sin kontrakt med Bryne, der han hadde spilt siden han kom fra moderklubben Nærbø i november 2008.
Han spiller midtstopper, men kan også spille på midtbanen.


== Referanser ==


== Kilder ==
www.altomfotball.no Marius Bjorheim
www.brynefk.no om Marius Bjorheim


== Eksterne lenker ==
(en) Marius Bjorheim – Transfermarkt
Konfliktåret 1911

Konfliktåret 1911 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1911.


== Pågående kriger og revolusjoner ==
Den italiensk-tyrkiske krig (1911-1912)
Wadaikrigen (1909-1911)
Den filippinsk-amerikanske krig (1899-1913)
USA, Macabebe-speiderne på den ene siden
Filippinene, Sultanatet Sulu, Katipunan, Moro på andre siden.
Den meksikanske revolusjon (1910-1917)
Xinhairevolusjonen (1911-1912)


== Opptøyer ==
Tonypandyopptøyene (1910-1911)
Huanghuagangoppstanden


== Hendelser ==
24. februar – Tyskland øker hærens stående styrker med en halv million menn
7. mars – Revolusjonen bryter løs i Mexico.
1. juli – Tyskland sender en kanonbåt til Marokko for å beskytte tyske interesser mot Frankrike. Resultatet blir en internasjonal krise.
14. september – Russlands statsminister Pjotr Stolypin myrdes
29. september – Den italiensk-tyrkiske krig: Krig mellom Italia og Tyrkia over områder i Nord-Afrika (det nåværende Libya)
10. oktober – Republikken Kina erklærer seg uavhengig
26. oktober – Opprør i Kina
4. november – Krisen i Marokko avsluttes med enighet om hhv. fransk og tysk overhøyhet over Marokko og Fransk Kongo
5. november – Italia annekterer Libya, Tripoli og Kyrenaika
9. november – Italienerne tvinges å trekke seg tilbake etter et mislykket angrep i slaget ved Tobruk
Konfliktåret 1909

Konfliktåret 1909 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1909.


== Pågående kriger ==
Den filippinsk-amerikanske krig (1899-1913)
USA, Macabebe-speiderne på den ene siden
Filippinene, Sultanatet Sulu, Katipunan, Moro på andre siden.
Wadaikrigen (1909-1911)
Rifkrigen (1909-1910)


== Hendelser ==
5. januar – Colombia anerkjenner Panamas selvstendighet.
28. januar – USA trekker tilbake sine tropper på Cuba
8. februar – Frankrike og Tyskland anerkjenner Marokkos uavhengighet
26. februar – Tyrkia godtar Østerrike-Ungarns annektering av Bosnia-Hercegovina
12. mars – Storbritannia erklærer at landet heretter har som mål å bygge to slagskip mer enn Tyskland hvert år
26. mars – Russiske styrker intervenerer til fordel for sjahen i Nord-Persia
31. mars – Serbia godtar Østerrike-Ungarns annektering av Bosnia-Hercegovina
13. april –
Tyrkia anerkjenner Bulgarias selvstendighet
Militært opprør i Tyrkia
27. april – I Tyrkia blir sultan Abdul Hamid avsatt og etterfølges av sin bror Muhammed V
25. juli – 2. august – I denne perioden var det en serie blodige konfrontasjoner mellom politi og kjempende arbeidere i Barcelona og andre byer i Catalonia som blir kalt Den tragiske uken.
25. oktober – Japans prins Ito myrdes av en koreansk nasjonalist. Japan innfører japansk diktatur i Korea
19. desember – Statskupp i Venezuela
I Armenia pågår omfattende massakre av sivile
Bosniakrisen 1908-1909, en av hendelsene som ledet opp til første verdenskrig
Klaus Vikesdal Petersen

Klaus Vikesdal Petersen (født 24. august 1986) er en norsk fotballspiller som spilte for Bryne, SIF, Viking FK og Bjerkreim.


== Referanser ==


== Kilder ==
www.brynefk.no om Klaus Vikesdal Petersen


== Eksterne lenker ==
(en) Klaus Vikesdal Petersen – Transfermarkt
Camping (album)

Camping er et musikkalbum av bandet Sanderfinger som ble gitt ut i 1999 på plateselskapet Progress. Sangen «Racerbil» ble spilt mye på Petre, mens albumet ble kåret til ukas album på samme kanal.


== Mottakelse ==
Aftenposten skrev at «musikalsk er «Camping» tre doser Tre Små Kinesere, to doser Motorpsycho og en liten dose Knutsen og Ludvigsen», og ga albumet terningkast fire. «Dette er popmusikk i klassisk forstand med trønderske tekster, levert av en morsom låtskriver som ikke har vært opptatt av målgruppe eller radioformater underveis,» skrev VG og ga albumet terningkast fem.


== Sporliste ==
«Odensala Grand Prix» – 3:12
«Diskotv» – 3:05
«Star Wars» – 2:43
«Monodub» – 3:15
«Baby Jesus» – 2:47
«Sovetid (før år 2000)» – 3:06
«Semafor OK» – 4:09
«Poesitronmarsj» – 2:31
«Racerbil» – 3:45
«Superstill» – 3:41
«Østers» – 4:25


== Referanser ==


== Eksterne lenker ==
(en) Camping på Discogs 
(en) Camping på Spotify 
(no) Camping på Rockipedia
Håkon Stenersen

Håkon Stenersen  (født 23. september 1984 i Mosjøen) er en norsk fotballspiller som spilte for Bryne. Han spiller på midtbanen. Han kom til Bryne foran 2010 sesongen. Han har tidligere spilt for Randaberg, Mosjøen og Leirfjord.


== Kilder ==
www.brynefk.no om Håkon Stenersen
Kenneth Grande

Kenneth Grande (født 20. november 1991) er en norsk fotballspiller som fra 31. desember 2019 er klubbløs. Han spiller på midtbanen. Han signerte for Egersund i november 2012, og har tidligere spilt for Orre FK, Bryne FK og Rosseland BK.


== Referanser ==


== Kilder ==
www.brynefk.no om Kenneth Grande


== Eksterne lenker ==
(en) Kenneth Grande – Transfermarkt
Raket rogn

Raket rogn, eller rakrogn, er en delikatesse laget av fiskerogn. Rogna konserveres i en gjæringsprosess som kalles raking og blir til en slags kaviar. Flere fiskeslag kan benyttes, også ferskvannsfisk.
Raking av rogn er en tradisjon som har vært holdt vedlike i mange generasjoner noen steder i landet, blant annet i Ådal, men nøyaktig hvor gammel tradisjonen er vet man ikke. Kommersielt kom det først i gang produksjon da Ole Rustand (Sperillen Fiskemottak) startet opp med mottak av sik fra Sperillen på 1970-tallet. I dag finnes det flere produsenter av raket rogn.


== Se også ==
Rakfisk